આ પ્રસંગે પ્રવચનમાં નાયબ મુખ્યમંત્રી નિતીનભાઈ પટેલે જણાવ્યું હતું કે, ઘણા વર્ષ પછી પારણું બંધાયું હોય એની જેમ વેપારીઓ-ખેડૂતોએ ઘણા વર્ષો બાદ આ મંડપ વગેરે જોયું હશે, અગાઉ અહીં બધુ અટકી ગયેલું, સ્થગિત થઈ ગયેલું, ફક્ત પોતાના માટે, પોતાના હોદ્દા માટે કેટલાક વ્યક્તિઓ દાયકાઓ સુધી અહીં વહીવટમાં રહ્યા એના કારણે આટલું જિલ્લા મથકનું મોટું યાર્ડ, જેમાં શાક-ફળફળાદી અને અનાજ બજાર પણ છે છતાં કડી અને ઊંઝા જેવું ધમધમતું નથી.